**EPIDEMIOLOŠKE MJERE ZA DJELATNIKE**

**TIJEKOM NASTAVNE GODINE 2021./2022. DOK TRAJE PROGLAŠENA EPIDEMIJA COVID-19 VIRUSA**

# PRIJE DOLASKA NA POSAO U ŠKOLU

# 1. Djelatnici koji nisu cijepljeni i koji nisu preboljeli COVID-19 unazad devet mjeseci obavezni su mjeriti tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine.

# 2. S povišenom tjelesnom temperaturom, (višom od 37.2), respiratornim simptomima i drugim simptomima zarazne bolesti nije dozvoljeno raditi niti dolaziti u prostor škole.

# 3. Pridržavati se svih propisanih epidemioloških mjera kod dolaska na posao.

# POSTUPAK KOD ULASKA/IZLASKA DJELATNIKA U ŠKOLU

1. Staviti masku na lice prije ulaska u školu. Maske za lice potrebno je nositi pravilno i to tako da cijelo vrijeme prekrivaju usta i nos.
2. Dezinficirati ruke.
3. Izbjegavati zadržavanja i grupiranja na ulazu u školu.

**ZA VRIJEME BORAVKA DJELATNIKA U ŠKOLI IZVAN UČIONICE**

1. Obvezno je nositi masku prilikom prolaska hodnikom, holom, drugim zajedničkim prostorijama, kod boravka u zbornici kada je u njoj prisutno više djelatnika, kod međusobne komunikacije djelatnika i komunikacije djelatnika s drugim odraslim osobama.

2. Održavati fizičku distancu prema svim djelatnicima, učenicima i drugim osobama koje dolaze u školu.

3. Dobro i redovito provjetravati prostorije u kojima boravimo ili se nalazi veći broj djelatnika u isto vrijeme.

4. Oprati ruke sapunom i tekućom vodom nakon nastave s jednom razrednom skupinom, odnosno prije ulaska u drugu razrednu skupinu i u svim drugim slučajevima kada je to potrebno radi održavanja higijene ruku.

**ZA VRIJEME BORAVKA U UČIONICI**

1. Masku je obvezan nositi nastavnik u učionici u kojoj ne može imati fizičku distancu od najmanje 2 metra od svakog učenika.

2. Učenike tijekom nastavnog procesa je potrebno upozoravati i ukazivati na potrebu pridržavanja epidemioloških mjera koje su za njih propisane (često pranje ruku vodom i sapunom, provjetravanje prostorija, pravilno nošenje maske, držanje fizičke distance, češći boravak na otvorenom).

3. Voditi računa o redovitom provjetravanju prostorija tijekom nastave, a kada je to moguće ostaviti otvorene prozore tijekom nastave (otvoreni kip prozori)."

**POSTUPANJE U SLUČAJU SUMNJE U ZARAZU**

1. Znakovi koji upućuju na moguću zarazu COVID-19 su (bilo koji od simptoma):  
    povišena tjelesna temperatura (više od 37.2 mjerena standardnim toplomjerom ispod pazuha), simptomi respiratorne bolesti (kašalj, poteškoće u disanju, grlobolja), poremećaj osjeta njuha i okusa, i gastrointestinalne smetnje (proljev, povraćanje i bol u trbuhu).
2. U slučaju sumnje da učenik ima simptome Covid-19 zaraze treba odmah pozvati roditelja a učenika treba izolirati u posebnoj prostoriji za izolaciju do dolaska roditelja. Nastavnik koji je to primijetio/utvrdio o tome obavještava ravnatelja ili voditelja smjene ili stručnog suradnika ili dežurnog nastavnika koji određuju osobu (odgojno-obrazovnog radnika koji je u tom trenutku slobodan i dostupan) koja će na propisani način odvesti učenika u prostoriju za izolaciju.

3. Prostorija za izolaciju je prostorija 22 (1. kat, nasuprot školske knjižnice).

4. U slučaju pojave simptoma kod jednog učenika, razredni odjel iz kojega se učenik izolira u pravilu nastavlja s radom, dok se u slučaju više učenika sa znacima bolesti postupa sukladno mišljenju liječnika.

5. Ukoliko djelatnik utvrdi mogućnost zaraze kod kuće, ostaje kod kuće i javlja se telefonom najprije izabranom liječniku obiteljske medicine koji odlučuje o testiranju, a onda ravnatelju.

6. Kad se kod djelatnika utvrdi zaraza COVID-19, postupa se sukladno odluci nadležnog epidemiologa.

7. Potrebno je dezinficirati i prozračiti učionicu u kojoj je boravio zaraženi djelatnik.

Ovaj dokument sadrži epidemiološke mjere za djelatnike, dok se sve druge upute o početku nastave, organizaciji ulaska i izlaska učenika, trajanju sati, odmora i smjena, dolasku i odlasku učenika i djelatnika iz škole, korištenju i rasporedu korištenja učionica, rasporedu čišćenja i dezinfekcije učionica i dvorane, načinu odvijanja prehrane, odlaska na toalet i odmore učenika nalaze u posebnom dokumentu Organizacija rada škole u šk. god. 2020./2021. u vrijeme proglašenja pandemije Covid-19 virusa.

Svi su djelatnici dužni upoznati se i pridržavati ovih mjera, kao i mjera propisanih u dokumentu za učenike i roditelje te uputa o organizaciji rada škole.